Železná Ruda

Železná Ruda () je mesto v Česku v okrese Klatovy v Plzenskom kraji. 1. januára 2012 tu žilo 1 817 obyvateľov, z toho 942 mužov a 875 žien, pričom priemerný vek v meste bol 39,0 roka (muži 38,1 roka, ženy 40,0 roka).

Mesto sa nachádza na hranici Národného parku Šumava a je to jedno zo šumavských športových a turistických stredísk cestovného ruchu.

Leží v bezprostrednej blízkosti štátnej hranice s Nemeckom, je tu hraničný prechod do Bavorska, na druhej strane v Bavorsku naňho nadväzuje obec Bayerisch Eisenstein (Bavorská Železná ruda).

Svoje meno Železná Ruda získala vďaka ťažbe rovnomennej suroviny v prvej polovici 16. storočia, vďaka ktorej tiež bola založená na oveľa staršej ceste cez Šumavu z Čiech do Bavorska. V 17. storočí sa však priemysel mesta preorientoval na sklárstvo. Nemecký názov mesta pochádza zo stredovekého štatútu obce, ktorá bola mestečko a mala tzv. právo trhu, preto teda Markt v názve.

 Zaujímavosti a pamiatky 
 Prírodné 
V okolí sa nachádza napr. Černé a Čertovo jazero a hora Špičák (1 202 m). Pri cintoríne na južnom okraji mesta je chránené stromoradie 13 javorov.

 Historické 
Barokový kostol Panny Márie Pomocnej z Hvězdy (s dvojitou kopulou), kaplnka sv. Barbory, krížová cesta atď. Miestne múzeum a informačné centrum sídli v bývalom rodinnom dome jednej významnej rodiny sklárov a disponuje celoročnou výstavou vzťahujúcou sa k histórii mesta, ktorá bola úzko spätá so sklárstvom.

 Technické 
Špičácký tunel, do roku 2007 najdlhší železničný tunel (1 747 m) v Česku, vedúci pod ŠpičákomNejdelší železniční tunel Březno v provozu , Silnice-železnice, 19. 10. 2008, aktualizováno 24. 11. 2008.

 Ekonomika 
Tunajšie podnikanie je značne závislé od cestovného ruchu, pretože Železná Ruda je najväčším lyžiarskym strediskom Šumavy a Plzenského kraja a tiež dobrý východiskový bod pre mnoho výletov. V zime do Železnej Rudy jazdí veľké množstvo turistov, predovšetkým vďaka výborným snehovým podmienkam. Preto je tu na počet obyvateľov nebývalé množstvo hotelov, penziónov, reštauračných zariadení, kasín, nočných a iných zábavných podnikov.

 Lyžiarsky areál Železná Ruda - Špičák 
Lyžiarsky areál sa rozprestiera v nadmorskej výške 865 až 1 202 m na juhovýchodnom svahu hory Špičák. Nachádza sa tu 17 zjazdárskych tratí rôznej obtiažnosti s celkovou dĺžkou 8,4 km. Je tu 10 vlekov a sedačková lanová dráha na Pancíř.

Železnorudsko taktiež ponúka desiatky kilometrov rolbou upravovaných bežkárskych tratí.

 Miestne časti 
 Alžbětín
 Debrník
 Hojsova Stráž
 Pancíř
 Špičák
 Železná Ruda

 Slávni rodáci 
 Marek Ztracený (* 1985), spevák
 Martin Jakš (* 1986), reprezentant v behu na lyžiach

 Galéria 

 Referencie 

 Iné projekty 

 Externé odkazy 
 Železná Ruda na Šumava.net
 Železná Ruda - Turistické informácie 

Kategória:Mestá v Česku
Kategória:Obce okresu Klatovy
Kategória:Lyžiarske strediská v Česku